
Retningslinjer for utlysning og vurdering av søkere til faste vitenskapelige stillinger
Det matematisk-naturvitenskapelige fakultet

Fakultetet har en ordning der utlysning av faste vitenskapelige stillinger (førsteamanuensis og professor) skal drøftes i instituttledermøtet i lys av tverrfaglighet og komplementaritet på tvers av instituttgrenser.  Vi ber om at hele utlysningsteksten legges frem for instituttledermøtet.  
For disse stillingene – og hele faste lektorstillinger – skal det foreligge en beskrivelse av potensialet for svært gode søkere fra det underrepresenterte kjønn (60/40) og hvordan kjønnsbalanseperspektivet er tenkt ivaretatt i den videre prosessen.  Ved utlysning av stillinger i fagområder med skjev kjønnsbalanse skal det brukes letekomité.  
Som hovedregel skal faste vitenskapelige stillinger lyses ut som førsteamanuensis.  Dersom man ønsker utlysning som professorat, skal dette begrunnes særskilt og også ses i sammenheng med kjønnsbalansen innen det aktuelle fagområde.  Utlysning av stilling med begge alternativer bør ikke forekomme.  Utlysningen bør være bred nok til å kunne favne flest mulig søkere. Ved begrunnede behov for spesialkompetanse åpnes det imidlertid for smalere utlysninger. 
I vurdering av publiseringsaktivitet skal det tas hensyn til barnefødsler og permisjoner de siste fem år.  Selve utlysningsteksten vil angi at publikasjoner fra de fem siste år vil bli vektlagt. 
Vi ser ofte at kvinner blir funnet kvalifiserte for stillinger, men at de faller utenfor den gruppen som blir intervjuet.  Intervjuer avgjør ofte den endelige rangeringen i innstillingen.  Dersom den sakkyndige komite har funnet søkere av begge kjønn kompetente, skal det derfor gjennomføres intervju med søkere av begge kjønn.   Hvordan dette i praksis gjøres må tilpasses hver enkelt sak.   
Dersom flere søkere har tilnærmet like kvalifikasjoner, skal søkere fra det underrepresenterte kjønn foretrekkes.








Mal for utlysning av stilling som førsteamanuensis
INSTITUTT:
STILLINGSTITTEL:
Ref.nr:
Beskrivelse: 
Her beskriver instituttet hvorfor det er behov for denne stillingen og hva seksjonen og evt. gruppen holder på med.  Om ønskelig også fremtidsperspektiver/strategiske tanker om fagområdet.   Beskriv gjerne hvorfor det er attraktivt å arbeide akkurat her – faglig og sosialt sett og i tillegg til det som er beskrevet om instituttet i venstre marg.   
OPPGAVER
Nærmere presisering av fagområde, ansvars- og arbeidsområder beskrives her
Til førsteamanuensisstillinger ligger det et ansvar for å utvikle og lede utdanningsarbeidet (i samarbeid med instituttets utdanningsleder?).   Stillingsinnehaveren vil delta i undervisnings-, veilednings-  og eksamensarbeidet på alle nivåer innen fagområdet. 
Søkerne må vise at de kan lede, utføre og samarbeide i forskningsprosjekter.  Erfaring fra akademisk og administrativ ledelse er en fordel, så vel som oppnådde tilslag på søknader om eksterne forskningsmidler.  
Erfaring fra tverrfaglig forskning og samarbeid med industrien er en fordel.  
Det er ønskelig med erfaring fra samarbeid med internasjonale miljøer og et internasjonalt kontaktnett innen fagområdet.  
Det er også ønskelig med erfaring fra formidlingsvirksomhet (dersom det er aktuelt)
Stillingsinnehaveren vil også delta i relevant komite-, råds- og utvalgsarbeid, eventuelt også i valgte organer. 


KOMPETANSEKRAV 
· og eventuelle andre forhold som det vil bli lagt vekt på ved ansettelsen beskrives her.  

Søkere må ha doktorgrad innen (det aktuelle fagområdet) og kunne vise til vitenskapelige publikasjonsjoner innen (samme eller ?)  Publikasjoner fra de fem siste år vil bli vektlagt, og vi ber søkerne om å angi eventuelle permisjoner i denne perioden. 
Den som ansettes må ha pedagogisk basiskompetanse.  Dersom ikke, må vedkommende skaffe seg denne i løpet av to år etter ansettelsen (kontraktsfestes).  Pedagogiske kvalifikasjoner ut over basiskompetansen kan gi et fortrinn ved rangering av kompetente søkere. 
(Dersom undervisningsspråket er norsk  - eller uansett?) Dersom den som ansettes ikke snakker et skandinavisk språk, vil det bli forventet at vedkommende kan undervise, veilede og delta i administrative oppgaver på norsk eller et annet skandinavisk språk innen en nærmere bestemt tid etter tiltredelsen (fastsettes av fakultetet(?) og kontraktsfestes).  
Det kreves god muntlig og skriftlig fremstillingsevne på norsk og(/eller?) engelsk.  
PERSONLIGE EGENSKAPER 

Husk å skille mellom krav og ønsker – kun det som listes som krav kan brukes som ekskluderende i innstillingsprosessen

 Vi tilbyr: 
· Lønn fra kr. … til kr. … avhengig av kompetanse, i stilling som førsteamanuensis (stillingskode 1011)
· Lønn fra kr. … til kr. … avhengig av kompetanse, i stilling som professor stillingskode 1013)
· Gode pensjonsordninger i Statens Pensjonskasse
· Stilling i en IA-virksomh
· Gode velferds- og pensjonsordninger
· Barnehagetilbud
· Trening i arbeidstiden 
· 
 Søknaden skal inneholde:
· Søknadsbrev (motivasjon for stillingen og beskrivelse av egen forskning)
· CV (utdanning, arbeidserfaring, undervisningserfaring, administrativ erfaring, ledererfaring og andre relevante kvalifikasjoner)
· Fullstendig publikasjonsliste
· Inntil 10 vitenskapelige arbeider som søkeren ønsker det skal bli tatt hensyn til ved bedømmelsen
· Liste over vitenskapelige arbeider med angivelse av hvor de er offentliggjort
· En oversikt over øvrige kvalifikasjoner, blant annet undervisningserfaring, evne til å skaffe ekstern finansiering og andre kvalifikasjoner som man vil ha vurdert, bes dokumentert
· Eventuelt: referanser (liste med 2-3 personer med navn, tittel, e-post og telefonnummer)
Søknad med vedlegg må sendes inn via vårt elektroniske rekrutteringssystem, vennligst klikk “søk stillingen”. Vi gjør oppmerksom på at all dokumentasjon må være på engelsk eller et skandinavisk språk.

Eventuelt:
En sorteringskomité vil invitere de mest aktuelle kandidatene til å sende inn inntil 10 vitenskapelige arbeider for sakkyndig bedømmelse. Vitenskapelige arbeider skal av den grunn ikke lastes opp sammen med søknaden.

I rangeringen av kompetente søkere trekkes hele bredden av kvalifikasjoner inn. Det skal benyttes intervju (eventuelt: og prøveforelesning) i tilsettingsprosessen.

Andre opplysninger:

Vennligst se Regler for tilsetting i professorater og førsteamanuensisstillinger ved UiO og Regler for praktiseringen av kravet om pedagogisk basiskompetanse ved UiO.

Arbeidstakere som ikke har dokumentert pedagogisk basiskompetanse forplikter seg til å delta på et universitetspedagogisk kurs i løpet av en toårsperiode eller skaffe seg denne kompetansen på annen måte.

I henhold til Offentleglovas § 25 2. ledd kan opplysninger om søkeren bli offentliggjort selv om søkeren har anmodet om ikke å bli oppført på søkerlisten.

UiO har en overtakelsesavtale for alle tilsatte med formål å sikre rettighetene til forskningsresultater m.m.
UiO har et personalpolitisk mål om å oppnå en balansert kjønnssammensetning og å rekruttere personer med innvandrerbakgrunn. I tillegg ønsker UiO at medarbeiderne i størst mulig grad gjenspeiler mangfoldet i befolkningen. Vi oppfordrer derfor kvalifiserte søkere med redusert funksjonsevne til å søke stillingen. 

Kontaktpersoner:

For nærmere opplysninger kontakt xxx, telefon: 228 xxxxx, eller e-post: xxxx

Søknadsfrist:



Står formulering om moderat kjønnskvotering mm i selve malen?

